# Fitor

Fitor (Fitou en francés) es una comuna occitana de Lengadòc, situada administrativament dins lo departament d'Aude e la region d'Occitània, ancianament de Lengadòc-Rosselhon. Se tròba a la termièra amb Catalonha.

## Geografia

Comuna situada dins las Corbièras prèp de la mar, sus la linha Narbona - Port-Bou.

### Perimètre del territòri

Comunas confrontantas de Fitor :
| Fulhan | Trelhas | Las Cavas |
| | | Leucata |
| Òpol e Perelhós (Pirenèus Orientals) | Salses (Pirenèus Orientals) | |

## Toponomia

Las formas ancianas son : villa Fictorio en 990 e Castrum de Fitorio en 1271 en latin medieval, Fitor en 1280, en lenga occitana, Rector de Fitorio en 1351, Ficte en 1503, Fitour en 1526, Fictor en 1536, Fyto..., Fitour en 1538, Fitourn..., Fiton en 1589, Saint Julien de Fitour en 1639, Fittou en 1777, Fitou en 1781. Aqueles toponims semblan ligats al latin *fictorium, diminutiu de ficta (« bòrna »). Ça que la, cal remarcar qur Fitor pòt pas derivar regularament de *fictorio (inatestat) d'un punt de vista etimologic. Existís tanben una autra ipotèsi: que lo nom modèrne venga d'una autra forma diminutiva de ficta: fictonem. Dauzat e Rostaing mençonan las doas ipotèsis e mai se preferisson la segonda. En tot cas, l'ipotèsi de la forma en -n es contradita per las atestacions ancianas que semblan de donar sonque de formas en -r, e non pas en -n. A la seguida de Negre, los Féniés causisson Fictorius, mas coma nom latin d'òme$^,$.

## Istòria

A l'epòca romana, fòrça masatges foguèron bastits sus la Via Domícia anant d'Espanha a Itàlia seguent las fonts.
Per causa de sa posicion prèp de la frontièra entre Espanha e França, lo vilatge patiguèt mai d'un còp de las invasions.

## Administracion

Lista dels cònsols successius :
| Periòde | Periòde | Identitat | Etiqueta |
| 2014 | (2026) | Alexis Armangau | divèrs esquèrra o Renaissença |
| 1983 | 2014 | Patrick Tarrius | PS |
| | 1983 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sijan; i es demorada, mas lo canton es vengut canton de las Corbièras Mediterranèa, sense cambiar de composicion e Sijan n'es lo burèu centralizator.

## Demografia

modificar « persona »  v · d · m 
Evolucion demografica Populacion comunala actuala (2013): 1022, totala: 1038 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 627 | 598 | 654 | 802 | 970 | 1 033 | 1 064 | 1 150 | 1 147 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 151 | 1 162 | 1 334 | 1 240 | 1 323 | 1 747 | 1 450 | 1 252 | 1 072 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 931 | 867 | 785 | 745 | 645 | 623 | 597 | 463 | 513 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 544 | 555 | 537 | 542 | 579 | 676 | 808 | 840 | 868 884 |
| 2009 | 2010 |
| 918 932 | 965 980 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1060 abitants e la densitat èra de 35,04 ab/km².

## Economia

La principala activitat economica es la viticultura que las appellacions son: Fitor, Vin de país de las Costièras del Litoral Audés, Ribesaltes

## Lòcs e monuments

* Estanh de Leucata
* Castèl de Fitor

## Personalitats ligadas a la comuna

* Armand Gauthier

## Nòtas e referéncias

* 1 2 [Abat SAVARTÉS] Abbé SABARTHÈS (1912) Dictionnaire topographique du département de l’Aude comprenant les noms de lieux anciens et modernes, París: Imprimerie Nationale; article "Fitou", p. 138, legir en linha https://gallica.bnf.fr/ark:/12148/bpt6k110095d/f232.item.texteImage
* ↑ Albert Dauzat et Charles Rostaing, Dictionnaire étymologique des noms de lieux en France, 2eme édition revue et complétée, Éd. Librairie Guénégaud, 1989, p. 289.
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 128
* ↑ Ernest Nègre, Toponymie générale de la France, 1990-98, vol. I, p. 654, par. 10905

## Ligams extèrnes

* Sijan sul site de l'Insee
* site de la vila
* Portal de Lengadòc
* Portal de Lengadòc